Kiekvienos šeimos elektros energijos suvartojimo poreikiai yra labai skirtingi, tad svarbu tinkamai įvertinti, kokios galios jėgainė būtų efektyviausia namams. Tam, kad būtų galima apskaičiuoti per visus metus suvartojamą elektros energijos kiekį, pakanka žinoti vos vieną formulę – mėnesinį suvartojamų kilovatvalandžių kiekį reikia padauginti iš 12. Pavyzdžiui, jei per mėnesį suvartojama 800 kWh, tai per metus susidarys 9 600 kWh. Tokiu atveju reikėtų rinktis 9,6 kW galios saulės elektrinę.
Tiesa, vertinant planuojamos saulės elektrinės galią, reikėtų apgalvoti ir ateities planus. Jei svarstote įsirengti elektrinį šilumos siurblį ar įsigyti elektromobilį, kurį įkrauti galėtumėte namuose nuosavoje įkrovimo stotelėje, vertėtų iš karto apsvarstyti didesnės galios saulės elektrinę.
Jei vis dėlto sudėtinga tiksliai apskaičiuoti, kiek per metus suvartojote elektros energijos, reikalingą saulės elektrinės galią padės išsiaiškinti „Saulės grąžos“ specialistų komanda.